
„Sequar igitur, ut institui, divinum ilium virum, quern qua- 
dam admiratione commotus saepius jortasse laudo 3 quam 
„ necejsse est t ft 



Adest ergo soletnnis ille dies, Auditors 9 

OMNIUM ORDINUM HoNORATISSIMI, 

quum et nobis licet coeptae ante hos trecentos 
annos sacrorum emendationis et Lutheri, viri 
divini, niemoriam grato aninio recolere, pluri- 
mis et maximis de causis laetabilis et omni prae- 
dicatione nostra et gratulatione longe superior. 
Itaque, saepius, vel legimus, vel ipsi audivimus 
ac vidimus, primum ejus adventum tarn enixo 
favore omnibus in locis , tarn effuso in laetitiam 
studio exceptum esse, ut temperare laetitiae ho- 
mines vix posse viderentur. Quae enim jam 
significationcs factae ! Quot libri scripti, quibus 
aut beneficii nobis divinitus tributi magnitudo, 
aut Lutlieri, cujus opera in hoc beneficio nobis 
parando usus est Deus, memoria celebraretur ! 
Quae voces auditae, gratias Deo, gratias magnis 
illis viris, quorum consociata opera longe alia 
eaque laetissima forma atque facies orbi christi* 
ano induta est, agentium, gratulantium inter se, 
sibi, suis, patriae ! 

Enimvero quo majora et ampliora bona e 
sacrorum emendatione in religionem, in rem 
publicam et inliteras per tria jam saecula redun* 
darunt, quoque Jionorificentius patriae nostrae 
contigit, ut novae veritatis lux inde emissa ad 

omnes fere gentes veniret, eo majores magisque 
proprias et laetandi et gratiarum agendarum 
causas nobis paratas videmus. Horum benefici- 
orum sensum utinam non imminuisset diutur- 
nus assiduusque eorum usus ! Utinam tanta non 
sit sive temporis sive consuetudinis vis , ut 
bona, quamquam praestantissima, aut hominum 
in animis sensim sensimque prorsus obliterentur 
aut non tanti saltern, quanti debeant, ab iis aesti- 
mentur ! Utinam per horum dierum solemnita- 
tem ad pristini honoris memoriam animi nostri 
erigantur et in tuenda patriae nostrae dignitate 
confirmentur ! Nam si quid est, quod nobis ip- 
sis salutem atque nomini Saxonico famam atque 
gloriam apud exteros paraverit paratamque etiam- 
num servet, quis dubitet, esse illud, quod a Lu- 
thero, nostro populari, Vitebergae, urbe olim 
patria, auspice Friderico Sapiente, principe Sa- 
xon um, tantum tamque salutare opus, quo totus 
fere terrarum orbis collustraretur , susceptum et 
ad finem rite perductum sit? Quis non summa 
nuper laetitia affectus est, quum exoptatissimus 
percrebruisset nuntius, saevissimae aetatis no- 
strae tyrannidi tandem finem fuisse impositum? 
Sed haec libertas, tanta virium contentione atque 
ingenti sanguinis profusione recens recuperata, 
ut ut gravissima, externa tantum est, maxime- 
que in integra eorum bonorum possessione cer- 
nilur , quibus humana felicitas his in ten-is niti 
existimatur. At enim vero libertas ilia, per Lu- 
therum nobis para,a, interna est, atque illud 
ipsum attingit, in quo maxime consistit humani 
generis dignitas et praestantia. Hoc iqitur bo- 
num quo gravius est quoque plura complectitiir 
commoda et militates, eo majoris est faciendum 

diligentcrque cavendum, ne ullo unquam tem- 
pore nobis eripiatur. 

Ac mihi quidem, et cujus rei causa in hunc 
locum ad dicendum processerim, et ad quos ver- 
ba facturus sim, cogitanti, nullo in argumento 
mea commodius oratio versaii posse videtur, 
quam si, sacrorum emendatio quantum 
non ornamenti solum, verum etiam 
praesidii veterum linguarum studiis 
attulerit, quum adhibitis rationibus et exera- 
plis, turn breviter repedta illius temporis me- 
moria, exponam ; minime id quidem, quo 
Vos, tales, tamque egregie eruditos, viros 
doceam et commonefaciam , sed quia neque 
ipsum sacrum diem neque divini per Lutherum 
nobis parati beneficii memoriam neque etiam 
tantum eruditissimorum hominum conventum 
ac frequentiani melius celebrari posse confido, 
quam si brevi oratione ostendere conabor, quan- 
tum literarum antiquarum studia, quibus unum- 
quemque Vestrum mirifi.ce affici et delectari con- 
stat, sacrorum emendatione aucta sint et adjuta. 
Quod dum facere instituo, a Vobis peto, ut mihi, 
de re gravissima breviter disserenti, exigui tem- 
poris attentionem ne denegetis. 

Magna vis magnumque momentum posi- 
tion est in principiis et quasi fontibus, unde rem 
aliquam praeclare et fortiter gestam ductain esse 
accepimus. Quapropter in indagandis et ponde- 
randis reruni eventis illud maxime opus esse 
videtur, ut diligenter quaeratur, quaenam gesta- 
rum rerum auctores secuti fuerim principia, 
utpote quibus eorum omnium, quae fiunt quae- 
que dicuntur, vel natara vel ratio contineatur. 
Quod quidem eo diiigentius quaeri oportet, quo 

gravior res in disceptatione vcrsatur quoque Ion-, 
gius a nobis abeunt, qui diversam viam sequun-. 
tur. Quae quo spectent, facile ex iis, quae dic- 
turus sum, intelligetur. Nam primum omnium 
satis constat, illius ecclesiae, a qua secessionem 
fecimus , principia ex adverso opposita esse iis, 
quae Lutherus professus est, atque in partes 
Jonge diversissimas vergere. Nam uti catholici 
omnia ad Papae auctoritatem atque fidem ei ha» 
bendam referunt neque in religionis causa quid' 
quam admitti volunt, quod non Papa vel ipse 
credat vel cr^di jusserit, ita nostri contra, spreta 
in causa religionis humana auctoritate , omnia 
ex scriptura sacra dijudicari eamque pro unica 
fidei et vitae norma haberi volunt. Quid vero? 
Quum in ipsis principiis, ad quae referenda sunt 
omnia , tanta sit utriusque ecclesiae varietas 
ac dissimilitudo ; fieri propeinodum aliter non 
potest, quin eadem, quum omni cogitandi senti-> 
endique ratione, turn maxime literarum docen- 
darum discendarumve disciplina multis modis 
se proferat. Etenim qui ex aliena auctoritate 
misere pendet resque gravissimas aliorum arbi- 
trio judicioque relinquendas putat, ipsis etiam 
inertiae illecebris captus, brevi tempore eo usque 
socordiae adducetur, ut cogitandi judicandique 
studium tanquam inutile et supervacaneum abii» 
ciat et omnem denique libertatis sensum amittat. 
Et id quidem eo magis fieri debet, quo graviora 
pericula proposita sunt iis, qui nativi juris 
memores esse audent. Hac vero dominatione 
nonne omnem veri quaerendi et inveniendi i|mo> 
rem in hominum animis deleri, in ejusque locum 
mentis inertiam et stuporem succedere et foe- 
dissimas istas ignorantiae, superstitionis et bar- 

bariae tenebras, quibus orbem christianum ante 
sacra emendata obductum fuisse scimus, invadere 
necesse est ? Et profecto ecclesiae caligine non- 
dum discussa quum libertate judicandi non so- 
lum saevissimis legibus interdictum esset, verum 
etiam liberius cogitantibus atrocissima supplicia 
imminerent, parum aberat, quin, demta, qua 
vel maxime nititur humanae naturae praestantia, 
judicii sermonisque facultate, rauto et turpi pe- 
cori similius esset hominum genus. Tantum 
enim aberat, utPontincesMaximilaicos, quosper 
nontemtum dicebant, a judicio tantum de rebus ad 
religionem pertinentibusarcerent, ut vel in iis re- 
bus, quae plane nihil cum religione conjunctions 
haberent, placita sua obtruderent, et veluti leges 
imponerent. Itaque non satis praedicari pos- 
sunt Lutheri de humano genere merita, qui 
animos hominum a temere assentiendo revoca- 
verit atque summum et sanctissimum ]us. non 
modo de rebus ad religionem pertinentibua, 
verum de quacunque re libere judicandi nobis 
restituerit. Qua in re tarn alienus erat Lutherus 
ab omni arrogantia , ut ne ea quidem, quae ipse 
dixisset, temere suscipi, sed diligenter potius 
explorari vellet. Quo vero jure humano generi 
reddito dici vix potest, quanlus in omni litera- 
rum genere studiorum fervor exstiterit! Neque 
vero poterant non se ad ea inprimis literarum 
studia conferre, quae novae doctrinae atque li- 
bertatis initia essent et firmissima fundarnen ta. 
Nam quum Lutherus ipse et ii, quorum una 
«rat causa, repudiata omni auctoritate , unice 
penderent ex iis principiis, quae in scripturis 
sacris ipsis traderentur, neque ulli aut opinio ni 
aut dogmati Jocum concederent, quod non e 

libris divinis vere et perspicue erui posset, fieri 
profecto aliter non potnit, quin primum omni- 
um accuratam veterum linguarum, graecae in- 
primis et hebraicae, scientiam sibi comparare 
studerent, utpote quibus aditus muniretur ad 
illos verae et purae doctrinae fontes. En acerri- 
mum stimulum ad graecas et hebraicas literas 
studiose et deligenter tractandas ! Neque vero 
haec a me ita disputantur, ut antiquas literas a 
Xiuthero primum e pulvere excitatas esse con- 
tendam. Nam vigebant iam in Italia, atque in 
hac nostra Germania non prorsus negligebantur. 
Neque illud negavero, literas paullo ante restau- 
ratas vel potius restaurari coeptas operi aLuthero 
perficiendo haud exiguo fuisse adjumento.* At 
enimvero illud quoque mihi concedi velim, lite- 
ras veteres ante sacrorum emendationem admo- 
dum exiguis terminis atque finibus fuisse cir- 
cumscriptas et multo inde plus orriamenti atque 
adjumenti accepisse, quam ipsae dederint. An 
vero non auditum est, linguam graecam ea tem- 
pestate Pontificis Romani asseclis suspectam et 
infamia quadam notatam fuisse, propterea quod 
defecissent Graeci a Romanorum placitis? An 
ignoratis , omnibus turpitudinis et contumeliae 
notis affectum esse eum, qui graecam linguam 
omninoque antiquas literas ad communem affer- 
re usum et in adspectum lucemque proferre aude- 
ret**? Ne quis vero id a me contumeliose in istius 

* Quae necessitudo sacrorum restitutionis et philo- 
Jogiae fuerit, et quantum altera alteri prof'uerit, 
egregie nuper exposuit Beckius , V. S. R. in dis- 
sertatione, cui titulum fecit : Sacrorum emen- 
datio philologiae conjunctissima. Lip9iae, 1317. 
** „ Cognoscere enim lingaas et auctores vett, id 

aetatis homines dictum esse putet, Mosellani, 
praeceptoris olim Lipsiensis de graeca literatura 
meritissimi, quem Luthero aequalem fuisse con- 
stat, exemplum testimonii loco in medium vocare 
liceat. Is enim quum graecas literas Lipsiae 
instaurandas suscepisset, gravissimam collega- 
rum iram in se convertit, metuentium, ne, si 
res tarn nova atquepaeneinauditaintroduceretur, 
fama sua atque gloria in summum discrimen per- 
veniret. Alios ante eum , qui his Uteris revo- 
candis operam suam navassent, diu multumque 
vexatos atque ignominia affectos hominum isto- 
rnm barbaries urbe eiiecerat. Quod idem accidis- 
set Mosellano, nisi forte circa id tempus lumen, 
Vitebergae recens ortum, tenebris dispulsis, ta- 
lem tamque egregium virum servasset atque 
liberiorem graecis Uteris campum aperuisset. 
Scilicet metuebant istius temporis theologi, ne 
sacrarum literarum interpretatio atque in vulgus 
propagatio religioni, qualis tunc erat, et philo- 
sophiae scholasticae inteiitum afferret. Quare 
ne quid detrimenti caperet Thomae et Scoti disci- 
plina, odio implacabili incitati conviciis onera- 
runt omnes, qui graecarum literarum studium 
aut commendarent aut adiuvarent. Nec pudebar, 
ut est imperitiae comes impudentia, nec pudebat 
quosdam, etiam pro concione apud rudem ple- 
beculam et simplicem muliercularum turbam 
linguarum studium, rem omnium praeclarissi- 
mam, probris incessere. * Hinc crebrius auditae 



,,propius abesse ab idololatria multis visum est." 
Ven. Ueckius 1. ], 

* Cf. Mosellani Orat. de rar. lingu. cognitione com- 
paranda, in praef, p. 33. 



hujuscemodi voces, quas, profligata illorum tem- 
porum barbarie, certissimo auctore, bonarum ar- 
tium rudis quidam homo pro sacra concione effu- 
tire non est veritus: „Nova jam oritur lingua, 
quam vocantHebraeam. Hanc quidiscunt, effici- 
untur Judaei, Alia etiam repcrta est lingua, quae 
vocatur graeca, Ab hac sedulo cavendum. Haec 
est, quae parit omnes istas haereses ! " * O tem- 
porum barbariem ! At infensissimi eruditionis 
et humanitatis hostes victi tandem sunt: caesi 
undique et profligati bellum componunt et cum 
optimis Uteris in gratiam redeunt : disputatio 
ilia, quam Lutherus Lipsiae habuit cum Eccio, 
id maxime effecit, ut intelligerent fere omnes, 
sine accurata linguarum veterum scientia atque 
utriusque foederis interpretatione ad certas leges 
exigenda lites a Luthero motas dirimi non pos- 
se. Ab eo inde tempore Graecas literas studio 
tractare et colere coeperunt antea incognito et 
paene inaudito, prorsus ut longam sitim reslin- 
guere velle viderentur. Graecos et latinos scrip- 
tores optimos quosque, maxima ex parte adhuc 
incognitos, non modo ab inferis quasi revoca- 
bant , sed et ope grammatices interpretandi 
viam, diu inter barbaros homines occlusam, 
maximis laboribus aperuerunt apertamque muni- 
verunt et amplificarunt. In Academiis publici 
doctores non modo scriptores graecos atque lati- 
nos, verum etiam libros veteris atque novi Te- 
stamenti, certatim legere, illustrare, explicare* 
Qui vero hie silentio praeteream, Melanchtho- 
nem primum omnium humaniorum literarum 



Cf. Jo. Henr, a Seelen stromata Lutherana, 
847- 

scientiam ad llbrorum sacrorum interpretatio- 

nem contulisse ideoque graece discendi studio 
novum et gravissimum incitamentum adiecisse? 
Nam verum est tristique temporum usu satis 
comprobatum, plerosque homines alienos esse 
solereab earumliterarum studiis, quae aut delec- 
tationem nullam ostendant aut nihil suppedi- 
tent ad victum cultumque utilitatis. Itaque si 
nihil ad meliorem scripturae sacrae intelligen- 
tiam ideoque felicitatem certius consequendam 
adiuvarentur istius aetatis homines, ad graecas 
literas tanto studio nunquam se contulissent. 
Atque hoc idem valet de lingua hebr., cuius nulla 
antea erat tractandae opportunitas , quum Papa 
cavisset lege , neliceret, libros veteris et novi 
Testamenti aut omnino a Christianis legi aut in- 
terpretes habere suos. Sed restituta a Luthero 
libros sacros legendi potestate tanto studiosius 
hebraicam linguam tractare coeperunt, quanto 
plus inde commodi ad literas sacras rite expli- 
candas redundare intellexissent. Quid vero? 
an idem potest dici de latina lingua, quam illo 
tempore non modo in disciplinis tradendis et 
discendis , verum etiam in sacris publicis usur- 
patam fuisse constat? Hoc quidem factum esse 
negari nullo modo potest : sed , bone Deus ! 
quale la tin um illud fuit! Quot quantisque sordi- 
bus inquinatum! Quam horrent libri, illo tem^ 
pore scripti, fere omnes barbariei soidibus ! 
Neqne mirum. Nam scriptores plerumque in 
scholis legebantur, quorum vel nomina barbariem 
produnt. Vereor, A. A. vereor, ne afferendis 
istius latinitatis exemplis vestras aures patien- 
tissimas offendam; sed duo certe condonabitis 
veritatis testimonio. Utrumque suppeditabunt 

duae inscriptiones , quarum altera Carolo V. de- 
dicata haec est; 

Hie jacet intu8 
Carolus quintus. 
Qui transis ibi 
Ora pro sibi 
Bis aut ter 
Pater noster. 

Altera in honorem cujusdam liberalium ar- 
tium magistri confecta multo est foedior : 

Hie jacet Magister David, 
Qui bis in vita argumentavit : 
Semel in Celarent, 
Ut omnes admirarent; 
Semel in Phrisesomorum. 
Requiescat in secula seculorum. 

Ridetis, Auditores , atque miramini de " tali 
tamque egregia latinitate? At his ineptiis sca- 
tent omnes fere libri isto tempore scripti. Haec 
estlatinitas ilia Monachica, quae non prius ces- 
sit, quam sacris a Luthero emendatis, ordine 
Monachico scholis expulso atque juventutis eru- 
diendae cura peritis atque idoneis praeceptoribus 
demandata. Nam ut tantum illud bonum purae 
atque divinae doctrinae ad posteros etiam inte- 
grum perveniret , nihil Luthero atque prudenti 
ejus socio, Melanchthoni antiquius fuit, quam 
ut scholae in usum studiosae juventutis aut 
novae instituerentur aut jam institutae pro tem- 
porum rationibus instaurarentur. Atque hie mi- 
ni amplissimus et. patentissimus orationis quasi 
campus ostenditur. Quam enim magnifice Lu- 

therus judicavit de' scholis atque rnunerc scho- 
lastico , quo nihil ad urilita:em publicam neque 
niajus esse neque uberius existimabat! Quam. 
egregie ille et prudenter de scholis recte insti- 
tuendis et stistentandis, de iuventute regenda et 
juvanda praecepit! Tanto ille scholarum amore 
erat incensus, ut singulis adeo libris vel ad prin- 
cipes vel ad privatos homines, quorum magnam. 
noverat apud populares suos esse auctoritatem, 
miosis, novas vel instltui, vel pristinas in meliorem, 
formam redigi suatieret, existimans, juventutis 
recte erudiendae cura nullam neque graviorem 
esse neque magis necessariam. Quae merita 
quum late pateant ad omnemque rem scholasti- 
cam pertineant, turn ille de scholis, quae vocan- 
tur literariae, eo magis meritus est, quo luctuo- 
sior eartim erat ante sacra emendata conditio. 
Neque enim in iis tractabantur literae humani- 
ores et elegantiores neque erant doctores idonei 
et rerum intelligentes , qui tradere potuissent. 
Hujus rei et Lutheri ipsius et aliorum adsunt 
testimonia , qui de scholasticis illius temporis 
ineptiis et de doctorum ignorantia et negligentia 
querelis vix modumponere possunt. Quis vero 
ignorat, illo tempore, quod sacra per Lutherum 
emendata proxime antecessit, juventutis eru- 
didonem atque discipiinam exiguis admodum 
finibuscircumscriptain omnemque literarum 
ambitum trivio atque quadrivio, quod vulgo 
dicebant-, contentum fuisse ? Itaque si quis, 
praeter geometriam et dialecticen, musicen at- 
que grammaticen coenitam haberet, satis super- 
que didicisse existimabatur. Quum vero Lu-, 
therus et qui ei aderant in saltiberrimo opere 
perliciendo, suis ipsorum exemplis expertiessent, 



novam doctrinam stabiliri non posse tiisi Uteris 
antiquis rite cognitis, nihil iis fuit antiquius, 
quam ut iuventus graecis atque latinis Uteris 
bene erudiretur atque omni honestatis et huma- 
nitatis sensu, ex priscis scriptoribus maxime 
delibando, imbueretur. Sciebaiit videlicet viri 
immortaliter meriti, eas tantum scholas florere 
posse, in quibus antiquarum literarum studia 
diligenter et assidut: colerentur : sciebant, si his 
artibus atque disciplinis juventus imbueretur, 
doctrinae suae atque puri evangelii neque fortes 
neque idoneos unquam defuturos esse propu- 
gnatores. Hinc graeca lingua, in scholis antea 
prorsus neglecta vel potius incognita, acerrimo 
studio tractari coepit ! Latina vero lingua , bar* 
bariei corruptelis turpiter infecta , ad pristinum 
nitorem atque elegantiam revocata est. In qua 
re mirifice adjuti sunt et Lutherus <et ejus socii, 
quod ipsi harum literarum magna scientia pectus 
inundatum habebant eamque cum styli elegantia 
coniungebant, ita ut, quae ipsi accuratius scrip- 
sissent, ea sic intelligentissimo cuique probaren- 
tur, ut ad veterum scriptorum laudem accederent. 
Itaque non praeceptis tantum docebant , verum 
etiam exemplis , quae quantum valeant in nlag- 
nis viris, neminem fugit. Quis veterum scrip- 
torum studiosior eratLuthero, quorum nonnul- 
los non tantum diligentissime legisse, sed vix 
unquam de manibus deposuisse videtur. Quos 
noverat abhorrere a linguarum veterum studiis, 
eos ferre non poterat. Hinc Valdenses, qui lin- 
guarum veterum notitiam, ut non necessariam, 
contemnerent ac repudiarent, uno atque altero 
loco graviter impugnat atque refellit, Hujus 
tanti viri exemplum atque auctoritas mirum sit, 

ni alios quoque veterum scriptorum amore atque 
studio incenderit! Longiim profecto est, A. A. 
merita eorum, qui Lutheri atque Melanchtho- 
nis vestigia secuti inde a sacris emendatis in 
ecclesia nostra studia literarutn antiquarum 
adiuverunt et promoverunt, vel summatim per- 
sequi. — At vero quaesiverit quispiam: Quid? 
illi ipsi summi viri, qui de re philol. bene meriti 
sunt, nostraene ecclesiae omnes adscripti fuerunt? 
Difficile est, hoc de omnibus confirmare, sed 
tamen in promptu est, quid respondeam. Ete- 
nim tam late patet emendationis a Luthero 
institutae sacrorum emendatorum vis et potes- 
tas, ut novae lucis beneficium ad eos etiam per- 
venerit, qui doctrinam a Luthero traditam sper- 
nerent. Et quamvis omnia prohibendi causa 
facerent, tamen in tanta , quae est inde a sacris 
emendatis, populorum et civitatum coniunctione 
pervincere non potuerunt, ut nihil populis suis 
veneni vicinitate et contagione inferretur visque 
mail latins usque serperet. * Hue accedit, quod 
catholici, ne in certamine cum nostris ineundo 
nimis impares essent, aut ad causam suam de- 
fendendam aut ad Lutheranos impugnandos iis- 
dem armis uti cogebantur, quibus se impugnari 
vidissent. Itaque etiam inter catholicos viri 
exstitere eximiae doctrinae laude praestantes. 
Nemo tamen ignorat , qui vel leviter antiquae 
literaturae scicntia imbutus est, cum antiquos 
turn recentiores philologos celeberrimos quosque 
in ecclesia nostra exstitisse. Dies me deficeret, 



* Hoc ipsum fere queritur bonus Muretus. Cf. M 
Antonii Mnreti opera omnia ex recens, Davidis 
Rubnkenii. Tom. 1, p. 127, 



16 



si omnium, qui hac eruditionis " et doctrinae 
laude in ecclesia nostra excelluerunt, vel no- 
mina enumerare instituerem. Nam nostros esse 
prnfitemur omnes, quos Batavia vel protulit vel 
aliunde arcessivit magnos philologos, e quibus 
satis habemus, Burmannos, Hemsterhusium, Val- 
Isenarium, Ruhnkenium, Wyttenbachium com- 
meniorasse. Noster est Criticorum princeps, 
Bentlejus, quo Anglia superbit. Nostri sunt 
illi etiam, quos Francogallia , ipsorum religio- 
nem perosa, expulit quosque comiter et benigne 
excepit Batavia , tutissimum Francogallorum 
asylum. Quis vero est, qui ne fando quidem 
acceperit nomina Henrici et Roberti Stephani, 
Scaligeri, Casauboni, Salmasii, Bocharti, Tana- 
quili Fabri, Morini, aliorumque innumerabi- 
lium ? Atque hi summi Francogallorum philo- 
logi nostrae ecclesiae addicti fuerunt omnes. 
Sed quid ego longinqua commemoro ? Fuit hoc, 
fuit proprium populi Saxonici, ut acerrimo anti- 
quarum literarum studio reliquis omnibus prae- 
staret. Quot enim quantique philologi, uno 
velut agmine, ex hac nostra patria prodierunt ? 
Scilicet fas erat, plurimos eruditionis et huma- 
nitatis propugnatorcs ex hac ipsa terra proce- 
dere, quae orientis veritatis lucem primum vi- 
disset. Testes adsunt nostrae scholae regiae, quas 
nemo non ignorat eidem rerum sacrarum con- 
versioni sive originem sive incrementa sua de- 
bere atque hac eruditionis et doctrinae laude ad 
hunc usque diem cum maxime floruisse. Quid 
ilia propugnacula Graeciae atque Latii, Grae- 
vium, Ernestium, Reitzium , Reiskium, Ges- 
nerum, Krebsium, Fischerum, Heynium, lo- 

quar? Quid multos alios * proferam, quos quum 
his laudibus claros , turn aliis doctrinae ge- 
neribus praestantes fuisse, hi-toriae loquuntur. 
Nam Lessingium, eundem nostrum popularem, 
quis nescit, qua laude praestaret, ambiguum 
posteris reliquisse? Atque ego ill i id etiam con- 
tendo, hodieque vix ullam reperiri in Saxonia 
nostra scholam literariam, in qua non unus sal- 
tern praeceptor inveniatur, eruditipnis philologi- 
cae laude etiam apud exteros notus. ** Hoc acer- 



* Nonnullos praesentes quo minus nominarem, ut 
Tittmannum ipsum, non ephori tantnm, sed 
vere patris nomine nobis venerabilem, et Botti- 
gerum, virum in omni literarum genere versa- 
tissimum, ipsorum modestia, quae sancta mihi 
est, me prohibuit. Lipsiae vero quantum de H- 
teris antiquis meriti sint atque etiamnum mere- 
antur triumviri rei philologicae apud nostrates 
tuendae et adjuvandae, Beckius, Hermannus, 
Schaeferus, quis adeo alienus est ab omni 
literatura, qui nesciat ? 

** Nam scholam , quae floret prope Grimmam, non 
sine insigni eruditionis laude moderatur Cel. 
Sturzius; de juventute vero , quae impensis 
publicis aliturMisnae, praeter Koenigium, rec- 
tor em, optime merentur Krey.esigius meus, 
collega olim conjunctissimus , Balzerus, Wei- 
chertus, Weiskius, quern ad altiora tradenda 
propediem Lipsiam abiturum esse, laetantur om- 
nes, quibue eximiam viri eruditionem ingeniique 
■agacitatem penitius cognoscere contigit. S i b e- 
lisium, virum eruditissimum, suum esse glori- 
anturBudissenses. ScholaeZitiauiensi magna cum 
laude praeest Rud olp h us. Ros t i um vero, qui 
.collegam babet Reichenbachium, etForbi- 
g e r u m constat alterum scholam Thomanam, alte- 
rum Nicolaitanani adoiinistrare, Egregia morum et 
doctrinae laude ejtfloresccre coepitGvmnasium Ftei- 

2 



is 

rimnm inter nostros literarum studium quantum 
et dignitatis et splendoris et utilitatis patriae 
nostrae attulerit atque etiamnum afFerat, quis 
est, quern fugiat ? Nam quod nomen Saxonicum 
tanto est honore apud exteras gentes, quodviget 
hodie et floret civitas nostra, quod e gravissi- 
niis belli tempestatibus tarn cito emersit, unde 
id fieri creditis , quam quod earn in utraque re- 
publica et ornant homines cum ceteris omnibus, 
turn hac etiam eruditionis laude clarissimi, et a 
sacris inde emendatis semper horum simillimi 
in ea eminuerunt ? Ego enim sic existimo, A. A., 
omnes artes atque disciplinas communi quodam 
vinculo contineri, et alteram alterius auxilio 
indigere: omnibus suam esse lucem, suum ho- 
norem, suam dignitatem. Sed idem ille ego, 
qui longissime absum ab eorum vanitate atque 
arrogantia, qui suae tantum arti pretium atque 
laudem statuunt, ceteras contemnendas putant, 
tamen illud, et usu sensuque edoctus, scio, et 
pace, opinor, vestra affirmo, ab iis Uteris, qui- 
bus ab humanitate nomen inditum est, quasque 



bergense auspice Gernhardo, cui collega nu- 
per adjunctus est Riidigerus, vir admodum 
doctus. Lyceum autem Annabergense ornat Be- 
nedictus, Schneebergense Bornemannus, 
Chemnitiense Bechetus. Atque ego ipse, cui 
Scholae Crucianae cura commissa est, qui non 
gratus profitear, praeter alios viros egregios, 
Heyderuiri, Li ebelium, Weickertum, 
Hoppnerum, datos mihi esse collegas Baum- 
garten - Crusium et Wagnerum, quorum 
alteram doctissima Suetonii editione, alterum 
elegantissima elegiae ad M. Valerium Corvinum 
Messalam interpretatione inclaruisse constat ? 
Sed manum de tabula! — 

profitentur ii, qui philologi dici haberique vo- 
lunt, ab iis, inquam, lileris disciplinas prope- 
modum omnes vel incrementa vel ornamenta 
irahere. Quae si diligenter coluntnr, etiam reli- 
quas florere necesse est. Itaque quamdiu anti- 
quarum literarum studia vigebunt, tarn diu nul- 
lum in barbariem reditum timehimus, Hue, hue 
ergo, adolescentes optimi et carissimi, 
ad hos verae eruditionis et humanitatis fontes 
cursum tendite: ex his saluberrimos sapientiae 
liquores impigre haurite: ex his pulcri honesti- 
que sensu pectora irrigate. Ad quos quum me, 
turn reliquos vestros praeceptores duces habe- 
bitis ndebssimos. 



Restat, ut, quaenam solemnitatis , cujus 
indicendae causa haec oratio in lucem emissa est, 
ratio futura sit, exponatur. Lustrabuntur au- 
tem d. xxx. Mart, ab hora vm. matutina cives 
sextae et quintae classis atque eodem die ab 
hora in. pomerid. cives quartae et tertiae classis; 
postridie vero hora vm. matutina eodemque die 
hora m. pomeridiana de secunda et prima classe 
census habebitur. 

Quibus peractis, die in. Aprilis hora m po- 
merid. xi. disciplinae nostrae alumni oratiuncu- 
las et carmina , Marte suo , ut dicitur, composi- 
ta, atque nonnisi passim a me emendata publice 
recitaturi, non quo sedent, sed hoc ordine pro- 
dibunt : * 



* Ut clariuS pateat, quantum quisque eorum, qui 
abitum in Academiam parant, et in Uteris et 

Carolus Godofredus Hartmann, 
Pulsnitiensis , Uteris philologicis operam datu- 
rus, graecam oratiunculam habebit de neces- 
sitate, eruditionis laudem cum hone- 
statis studio conjungendi. I. I. 

Carolus Ferdinandus Gramp, 
Dresdensis, jurisprudentiae se daturus, latinum 
carmen idque lyricum, recitabit. I.I. 

■•■•sfc Augustus Ernestus Schuster, 
Oelsnitiensis, cautionem in eligendo vi- 
tae genere adhibendam commendabit. 

Carolus Augustus Landeck, Rofs- 
weinensis , rerum divinarum scientiae se datu- 
rus, oratione vernacula ostendet, nulla re 
adolescentem literarum studio addic- 
tum magis commendari, quam liberali 
modestia. IV. II. 



in moribus profecerit, quatuor censuras con- 
stituimus, quas , numeris suo cujusque nomini 
adjectis, indicare placuit, altero eruditionis, al- 
tera meriim rationem exhibente. Tres illi ado- 
lescentuli,, quorum nomina asteriscis distinxi, 
quum eos in literi.- progressus fecissent, ut non 
indigni essent, quibus venia in Acadeiniam disce- 
dendi concederetur, tamen diutius scholis nostris 
interesse maluerunt, rati, tanto magis se idoneoa 
fore ad studia Academica capessenda , quanto pa- 
ratiores accessissent. Hoc tam laudabile consi- 
lium uti nemini non probatum iri confidimus, ita 
nobis gratissimum fuit, quippe quibus persuasum 
sit, eo melius agi et de scholis et de patria et de 
omni literarum cultura , quo melius praeparati et 
instructi adolescentes e scholis dimittantur. 

# Henricus Julius Mannfeld, 
Dresdensis, latine persequetur utilitatem, 
qiiam reipublicae praestet sermonis 
libertas. 

Joannes Fridericus Stange, Dres- 
densis, theologiam tractaturus , scholae nostrae 
vernaculo sermone, eoque ligato, va- 
ledicet. II. II. 

Fridericus Guilielmus Stobe, Dres- 
densis , medicorum scholas aditurus , breviter 
disseret de studio linguae graecae. II. I. 

Carolus Henricus Frauenstein, 
Dresdensis, jurisconsultos auditurus, carmen 
latinum recitabit, II. II. 

Carolus Gustavus Weber, Dresden- 
sis, jurisprudentiae vacaturus , vernacula oratio- 
ne disquiret, quibus rebus Philippus 
Melanchthon, qui communis Germa- 
niae praeceptor appellatur, merue- 
rit, ut hoc honoris titulo ornaretur. 
IV. II. 

j|c Joannes Fridericus Starke, Lip- 
siensis, diutius disciplina nostra usurus, car- 
men latinum recitabit. 

Carolus Mauritius Hofmann, Craco- 
viensis, theologiae operam daturus, vernaculo 
sermone ostendet, eum demum vivere at- 
que frui anima, qui, ad aliquod nego- 



sa 



tium intentus, praeclari facinbris, ant 
artis bonae faraam quaerat. III. II. * 

Quam quidem duplicem sQlemnitatem utnon 
solum Ephorus Scholae nostrae Magni- 
ficus et Summe Venerabilis, Senatus 
civitatis Dresdensis Amplissimus, 
Ministri Sacrorum maxime Reverendi 
atque srholae M a gis t r i C 1 a ri s s imi, sed 
etiam onmes, qui bonis Uteris, juventuti ad pa- 
triae spem succrescenti, scholae denique Cruci- 
anae favent, praesentja Sua ornfire et adjuvare 
velint, humanissiine et ita rogo, ut, me hanc 
quoque stitdii in rem nostram Hterariam signifi- 
cationem ^ratissima semper mente prosecuturum 
esse, sanctissime pollicear. 

Scripsi, Dresdae, a.d. vn. Mart.cioiacccxvui. 



Praeter hos duo alii jam Cal. Martiis scholam reli- 
querunt : 

Adolplius Guilielmus Thieme, Trebitiensis, 
(II. I) 

Carolus Eduardus Guilielmus Schafer, Dres- 
densis, (IV. I J.) 
alter rei famiharis , alter valetudinis causa, justo 
maturius abire coacti. Anno vero superiori e 
Schola nostra Lipsiam discesserant post diem fe- 
stum S. Michaelis : 

Henricus Gottlob Preifser, Dresd., (IV. III.) et 
Joannes Gottlob Thalheitn, Grafsenhayn. (III. 
IV.) ■ 
ille literis theologicis ut operam daret, hie ut 
rem medicam perdisceret. 



Verzetchnifs 

der 

Schuler der Creuzschule 

zu 

Ostern iqi Q. 



E r s t e 

C. A. Landeck, Rofswein. 
J.F.E.Stange, Friedrichscadt. 
C. F. Gramp, Dresden. 
C. G, Hartmann, Pulsnitz. 

G. D.Fritzsche,Liebenwerda, 
C. G. Weber, Dresden. 
A.E.Schuster, Oelsnitz i.V. 
F. P. A Duchesne, Dresden. 
C. W. Thieme, Trebitz. 

F. A, Bucher, Dresden. 
F. G. Hausmann, Dresden. 
C. H. Frauenstein , Dresden. 
F. W.Stobe, Dresden. 

H. J. Mannfeld, Dresden. 

J. G.Seidel, Pohl bei Plauen, 
J. A. Jacobi, Dresden. 
C.E. W.Schiifer, Dresden. 



C 1 a s s e. 

E. M. Beck, Dresden. 

C. E.F. Krell, Bockendorf. 
A. W. Wildenhayn , Dohna. 
C. M. Hofmann, Krakau. 
C. F. Kokler, Dresden. 

F. A. v.Uechtiitz, Dresden. 
C. F.T. Voigt, Dresden. 

J. C. Lehmann, Juterbogk. 

F. G. Ktthnel, Friedrichstadt. 
C. C. M. Lehmann, Dresden. 
C. A. Engelmann, Dresden. 
W. H. Paufler, Dresden. 

C. Geifsler, Dresden. 

G. L. Hey der, Dresden. 
C. J. Sillig, Dresden. 

C. Heydenreich, Dresden. 
M.B.Starke, Leipzig. 

G. Pfeilschmidt, Dresden. 

F.H.Schulze, Dresden. 

C. A. H. v. Weissenbach. 

Dresden.' 
C. F. W. Sartorius, Dresden. 
W. C. J. Ammon, Gottingen. 
C. G. Pohland, Dresden. 
A , E. Bormann, Dresden. 



M.E.Starke, Leipzig.' 

G. A. Korner, Lomnitz bei 

Radeberg. 
J. G. Siegel, Rochlitz. 

H. M. Beck, Liebenwerda. 
J, E. F. v. Heintze , Schwat- 

bubeck in Holstein. 
E.L.Hermann, Dresden. 



Seit Michael haben die Schule verlasssent 

Christian Traugott Gay, aus Zschoppach, bei Leisnig!! 

Carl August Schellhorn, aus Frauenstein, und 

Gottfried Naumann, aus Zitzschewig, beide, um auf dem 
Friedrichstadter Schulmeisterseminario sich zu Landschul- 
lehrem zu bilden. 

Carl Wilhelm von Miiller, ein fleifsiger und gesitteter 
Jungling, del ebenfalls entschlossen war, nach Ostern die 
XJniveisitat zu beziehen , starb im Februar am Nervenfieber. 



Zweite Glass e. 



C. C. E.Lesche, Dresden. 

A. Segnitz, Dresden. 

F. Mehnert , Lauenstein im 
Erzgebirge. 

M. Gothel, Zschopauim Erz- 
gebirge. 

F.E.Ruhle, Dresden. 

F. W. Schuster, Plauen im 
Voigtland •. 

J. Schneider, Dresden. 

W. Dietrich, ebendaselbst. 

W.Haan, Torgau, 



A.Hauschild, Dresden. 
C. F. A. Roick, Peritz. 
E.F. A. Stimmel, Dresden. 
C. F. T. Werner, ebendas, 
J. G. Kundisch, Krakau. 
J. G. Richter, Okrille. 
H. M. Lehmann, Dresden, 
A. F. Lieder, ebendaselbst* 
G. Simon, ebendas. 
J, Thimmig, ebendas. 
G.W. Haymann, ebendal. 
J, A. Stoke, Dresden. 



C. G. Peters, Moritzburg. 
J. C. E. Reutber, Dresden. 
F. A.W.Walther, Friedrich- 

stadt b. Dresden, 
C. A. Schaffhirt, Dittersbach. 
F. G. Schwabe, Dresden* 
J. A. Prasse, MeTseburg, 
C.W. E.Heimbach, ebendas. 

E, A. Eras, Wachau. 

A. M. Behling, Gr. Seedlitz. 

F. Berthold, Meifsen. 

Neu ange 

C. H. Schier, Wilsdruf. 
J. T.Erbstein, Meifsen. 
E.J. Wiinsch, Dresden. 
H, Piinitz. Dresden. 

C. Weber, 

C. G. Lunze, Grofs-Naun- 
dorf. 

G. L. Krefsner, Doblen. 
J. C. Gebauer, Barnsdorf. 
S. D. G. Jacob, Dresden. 
C, A. Beutler, Netzschkau. 
E. Pursch, Dresden. 

E. A. Leuteritz, ebendas. 
C. M. Hoger, ebendas. 

G. M. E. Kretzschmar, »us 
Merschwitz. 

omroene., 

C. W. Fickbogen, Strega bei 

Guben. 
G. F. A. Spitzner, Stolpen. 

F. A. Beger, Dresden. 
)resden. 



Dritt 

C. A. Arnold, Reichstldt. 
II. V. Ficker, Briesnitz. 
M. F. Meyer, Dresden. 
G.A.Adam, ebendaselbst. 
F. E. Sommer, ebendas. 
F. A.Gessing, ebendas. 

E. H F. Ruble, ebendas. 
A. W. Frenzel, Belzig. 

A. W. O. Gotzel, Dresden, 
C. E 1 himmig, ebendas, 
J. C. Goltsche, ebendas. 

F. F. Schsliert, ebendas. 



C 1 a s s e. 

A.Natban, Dresden. 
C. F. Gotze, ebendas. 
C. A. Manitius, Skafsgen. 
F. A. Hartmann, Dresden. 

E. J. Otto, Ronigstein. 

F. Ermel, Dresden. 

F. W. Hunig, ebendas. 
C.G. Voigt, ebendas. 

G. F. Kaubisch, ebendas. 
C. Winter, ebendas. 

R. Winter, ebendas. 
F. E. Witscbel, ebendas. 



26 



C. E. Prois, Dresden. 

G, F. Claudius, ebendas. 

H. T.Claudius, ebendas. 
C. Amende, ebendas. 

C. A^Pohlink, ebendas. 
E. C. OeseT, ebendas. 
H. A. Schonert, ebendas. 



C. G. Eltz, Dresden. 
C. A. Hornig, ebendas. 
H, A, Preisker , Dippoldisw. 
C. F. Miltenberger, Dresd. 
L. T. Kummer, ebendas. 
W. A, Steglich, Pulsnitz. 



Seit Michael wurden aufgenommen : 



F. A. Fritsche, Dresden. 
E. Nauwerk, ebendas. 
A. H. Kretschmar, Altleis- 
U«" i nig. 

E. Thenius, Dresden. 

F. A, Hasse, ebendas. 



G. T. Wagner, Mildenau. 
C.A. Rittner, Dresden. 
G. A. vonGlobig, ebendas. 
L, E. Heydenreich, ebendas, 
C. A. Schulze, ebendas, . * 
G, A. Turk, ebendas. 



Vierte Class e. 



R.Wilke, Dresden. 

B. M. Hartmann, ebendas. 

K. L. Voigt, ebendas. 

F. A. Grosch, ebendas. 

F. H. Jentzsch, ebendas. 

I. Wolf, ebendas. 

K. G, Ohle, Bantzen. 

A, M. Lieder, Dresden. 

A. E. Straufs, ebendas. 

K. F. Mittag, Kreischa bei 

Dresden. 
K. G. Habn, Pulsnitz. 
K. W. Bfitnger, Dresden. 
F. L.Zbrn, Wittenberg. 



K. A. Biichner, Wermsdorf 
bei Hubertsburg, 

D. Wolf, Dresden. 

K. F. A. Meyer , Rheinsberg 

bei Nossen. 
F. A. Heger, Leubnitz bei 

Dresden. 
K. A. F Fischer, Dresden 

E. O. Lieder, ebendas.' 

O, v. Kretschmar, Losch- 
witz. 

F. M. Edlich, Kriebstein bei 

Waldheim. 

G. M.Lowe, Dbbeln. 

K. J. Leypold, Dresden, 
H. E. Leuteritz, ebendas. 
K. F. L.W. Rothmaler, eben- 

daselbst, 
F, E, Rober, ebendas. 



J. G.Seyffen, Dresden. 

G. V. Sillig, ebendas. 

II. L.Bilke, ebendas, 

C. A. Espe, Kahrenb.Wurz, 

K. B.Kriegel, Dresden. 



Seit Michael sind aufgenommen worden: 



F. T. v. Petrikowski , Gro- 

fsenhayn. 
J. E. Jiihnichen, Dresden. 
H, A. Stolze, ebendas, 
F.R.Meyer, ebendas, 

F, E. Schleinitz, Somzig. 

G. A.Schuster, Senftenberg. 
E, Kuhn, Dresden. 

C. Weinart, Naunhof b. Mo- 
ritzburg. 



A. v, Schonberg, Rothschon- 

berg. 

G. E. Patau , Seida bei Wit- 

tenberg. 

H. G. v. Rudiger, Dresden. 
H.J.v. Bruck, Torgau. 
M. W. Friedrich, Dresden. 

B. Schneider, ebendas. 

G. R. Wittmann, ebendas. 



F u n f t e 

JVT. Hauschild, Dresden, 

E. Hauschild, Meifsen. 

F. M. Lehmann, Dresden. 
C. A. Bohme, ebendas. 

B. T. Koch, Liebstadt. 
A. E. Menzel, Dresden. 
J. E. Benedikt, Rofswein. 

C. H. Eschenbach , Neukir- 

chen im Voigtlande. 
I..E. Gelilhaar, Dresden, 
M. L. Gehlliaar, ebendas. 



C 1 a s s c. 

F. J. Gbtze, Dresden. 

A. F. Geringemuth, ebendas. 

C. S. Behuslay, Dohlen. 

F. M.Wilisch, Cotta. 

C. F. W.Kuhn, Lockwitz. 

F. L. Ulbricht, Dresden. 

G. A. Schaiffenberg, Witten- 

berg. 

F. Georgi, Naumburg. 
F. O. Nother, Radeburg. 
C. A. Treuipelmann , Dresd, 

G. A. Groscb, Dresden. 

H. G. Tittel, Fiirstenwalde. 
C. F. Schneider, Nauberg. 
C.A, Voigr, Glaubitz, 

H, Kriegel, Dresden. 

Seit Michaelis 

E. W. Portmann, Weistropp. 
J, v. Pomorsky, Pietrowo. 
C.Zeis, Somsdorf. 
C. F. Wagner, Miihlberg. 
T. R. Bielitz, Dresden. 
C. J. Bobe, ebendas. 



G. Rosier, Dresden. 
C. A. Staber, ebendas. 
C. F. Gay, Zschoppaeli, 
F. Gelil, Tauscha. 

sind eingeriickt : 

C. H. Schulz, Dresden. 

H. W. Schulz, ebeudas. 
C.A.Fursel, Fischhaus. 

J. G. Rose, Prausnitz i. Schle- 
sien. 



S e ch s t e 

J. F. Lelimann, Langwolms- 
dorf. 

K. A. Giintlier, Reinharz. 
K. A, A. Bertram, Dresden. 

Dazu kamen 

F. Zeis, Somsdorf. 
A. Zeis, ebendas. 
A. W. F. Sietze, Tilsit. 
T.W.v. Chezy, Paris. 
F. F. France, Dresden, 



C 1 a s s e. 

R.E.Bertram, Dresden. 
J. A. Bohme, ebendas. 
G. E, Jacobi, Schachwitz, 

seit Michaelis: 

E. F. Hauscliild , Dresden. 

E. T. E. Eretzschmar, Lofs- 

nitz. 

F. H. Kierbach, Radeberg. 



Abgegangen ist : 
K, G, Koch, Dresden. , 

Desgleichen sind abgegangen, ohne sich jedoch be- 
horig zu bemlauben: 

F. A. Giinther, Dresden. 

J. F. Giinther, ebendas. 

J, F, H, Steinbrecher, Dresd, 



Anmerkung. 

Diejenigen Eltern und Vormundcr, welche ihre Sonne 
oder Pjiegebefohlenen unserer Schule anvertrauen 
wollen, werden gebcten, diejs noch vor Ende die- 
ses Monats zu thun, well ein spateres Eintreten 
der Schiiler , ivegen des nach der Friihlingsprii- 
fung am 6. April neu bcginnenden Lehrcursus, 
allezeit mil Unbequemlichkeiten fur diese verbun- 
den ist. Sie haben sich wegen der Aufnahmc 
lediglich an den Rector sk ivenden. 



> 



